CELEX: 62020TN0752
Language: mt
Date: 2020-12-21 00:00:00
Title: Kawża T-752/20: Rikors ippreżentat fil-21 ta’ Diċembru 2020 – IMG vs Il-Kummissjoni

15.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 53/58
            
         
      Rikors ippreżentat fil-21 ta’ Diċembru 2020 – IMG vs Il-Kummissjoni
      (Kawża T-752/20)
      (2021/C 53/75)
      Lingwa tal-kawża: il-Franċiż
      
         Partijiet
      
      
         Rikorrent: International Management Group (IMG) (Brussell, il-Belġju) (rappreżentanti: L. Levi u J.-Y. de Cara, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
                  konsegwentement,
               
            
                  —
               
               
                  tiddikjara r-responsabbiltà mhux kuntrattwali tal-Kummissjoni Ewropea;
               
            
                  —
               
               
                  tikkundanna lill-konvenuta tikkumpensa d-dannu subit mir-rikorrent stmat, suġġett għal żieda, għal EUR 10 000 fix-xahar fuq perijodu li beda f’nofs Diċembru 2015 u li jibqa’ għaddej sal-pronunzja tas-sentenza li għandha tingħata għad-dannu morali, u għal EUR 2,1 miljun għad-dannu materjali (flimkien mal-interessi moratorji);
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu intiż għall-kumpens għad-dannu materjali u materjal li allegatament sofra b’riżultat tal-aġir tal-Kummissjoni u tal-Uffiċċju Ewropew ta’ Kontra l-Frodi (OLAF) fil-kuntest tal-investigazzjoni li dan kien is-suġġett tagħha, ir-rikorrent jinvoka l-motivi segwenti.
      
                  1.
               
               
                  F’dak li jikkonċerna l-aġir dannuż tal-OLAF, ir-rikorrenti jinvoka l-illegalitajiet segwenti.
                  
                              a)
                           
                           
                              Fir-rigward tal-kuntest tal-investigazzjoni, ir-rikorrent jinvoka l-ksur tal-Artikolu 1 tar-Regolament Nru 883/2013 (1), tal-Artikolu 2 tad-Deċiżjoni 1999/352 (2), tal-Artikolu 8.1 tal-Linji Gwida dwar il-Proċeduri ta’ Investigazzjoni għall-Persunal tal-OLAF u tal-obbligu ta’ diliġenza.
                           
                        
                              b)
                           
                           
                              Fir-rigward tal-ksur tal-kunċett ta’ organizzazzjoni internazzjonali, ir-rikorrent jinvoka l-ksur tal-Artikoli 53 u 53d tar-Regolament Nru 1605/2002 (3), tal-Artikolu 43 tar-Regolament Nru 2342/2002 (4), u, sa fejn hemm bżonn, tal-Artikolu 58 tar-Regolament Nru 966/2012 (5), kif ukoll tal-Artikolu 43 tar-Regolament Nru 1268/2012 (6). Ir-rikorrent jinvoka wkoll il-ksur tad-dritt internazzjonali u l-ksur tal-obbligu ta’ diliġenza.
                           
                        
                              c)
                           
                           
                              Fir-rigward tat-tmexxija tal-investigazzjoni, ir-rikorrent jinvoka l-ksur tal-Artikolu 9 tar-Regolament Nru 883/2013, tal-Artikolu 8.5 tal-Linji Gwida tal-OLAF, tal-prinċipju ta’ imparzjalità, tar-regoli dwar l-amministrazzjoni tal-prova, tal-obbligu ta’ diliġenza u tal-preżunzjoni tal-innoċenza.
                           
                        
                              d)
                           
                           
                              Fir-rigward tat-tfassil tar-rapport, ir-rikorrent jinvoka l-ksur tal-Artikolu 9 tar-Regolament Nru 883/2013, tal-prinċipju ta’ imparzjalità, tar-regoli dwar l-amministrazzjoni tal-prova, tal-obbligu ta’ diliġenza u tal-preżunzjoni tal-innoċenza.
                           
                        
            
                  2.
               
               
                  F’dak li jikkonċerna l-aġir dannuż tal-OLAF u tal-Kummissjoni, ir-rikorrent isostni li minħabba l-kxif li wassal għall-pubblikazzjoni tar-rapport finali tal-OLAF, il-Kummissjoni u l-OLAF kisru l-obbligu ta’ kunfidenzjalità tagħhom, l-Artikolu 10 tar-Regolament Nru 883/2013, l-Artikolu 8 tal-Linji Gwida tal-OLAF u l-Artikolu 339 TFUE, kif ukoll l-obbligu ta’ diliġenza u ta’ premura.
               
            
         (1)  Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU 2013, L 248, p. 1).
      
         (2)  Deċiżjoni tal-Kummissjoni tat-28 ta’ April 1999 li Twaqqaf l-Uffiċċju Ewropew Kontra l-Frodi (OLAF) (ĠU Edizzjoni Speċjali bil-Malti, Kapitolu 1, Vol. 3, p. 110).
      
         (3)  Regolament tal-Kunsill (KE, EURATOM) Nru 1605/25 tal-25 ta’ Gunju 2002 rigward ir-Regolament Finanazjarju applikabbli ghall-bagit generali tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 4, p. 74).
      
         (4)  Regolament tal-Kummissjoni (KE, EURATOM) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolamenti Finanzjaru li jgħodd għall-baġit ġenerali tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 4, p. 145).
      
         (5)  Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU 2012, L 298, p. 1).
      
         (6)  Regolament ta’ Delega tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU 2012, L 362, p. 1).